ཚང་འཛོམས་གྲོས་ཚོགས་ཐོག་སྤྱི་ཁྱབ་ཧྲུའུ་ཅི་ཞིས་ཅིན་ཕིང་གི་གལ་ཆེའི་གསུང་བཤད་སློབ་སྦྱོང་ནན་ཏན་བྱས་པ་དང་།གསུང་བཤད་ནང་ཏང་དང་རྒྱལ་ཁབ་ཀྱི་ཁྱོན་ཡོངས་ཀྱི་མཐོ་ཚད་ཐོག་ནས་ལོ་གཅིག་རིང་གི་ཏང་སྲོལ་སྲིད་གཙང་འཛུགས་སྐྱོང་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་ཐད་ཐོབ་པའི་གྲུབ་འབྲས་གསར་པར་ཁྱོན་ཡོངས་ནས་ཕྱོགས་སྡོམ་བྱས་པ་རེད།ལོར་ཏང་ཀྲུང་དབྱང་གིས་ཤུགས་ཆེའི་ལོ་རྒྱུས་ཀྱི་འགན་འཁྲི་འཁུར་སེམས་དང་།འགན་འཁྲིའི་སེམས་ཁྲལ་ཆེ་མོ།ཞུམ་མེད་ཀྱི་གཤིས་རྒྱུད་དང་བློ་སྟོབས་བཅས་ཀྱི་ཐོག་ནས་ཏང་སྲོལ་སྲིད་གཙང་འཛུགས་སྐྱོང་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་བྱས་ཏེ་ཁུག་ཆ་མེད་པ་དང་།ཁྱོན་ཡོངས་ལ་ཁྱབ་པ།ཐར་པར་མི་གཏོང་བ་བཅས་མཐའ་འཁྱོངས་ཀྱིས་རུལ་སུངས་བར་ཞིབ་བཤེར་ཐག་གཅོད་ནན་པོ་བྱས་ཏེ་རུལ་སུངས་བྱེད་མི་ཕོད་པ་དང་།རུལ་སུངས་བྱེད་མི་ཐུབ་པ།རུལ་སུངས་བྱེད་མི་འདོད་པ་བཅས་ཀྱི་ཆབ་སྲིད་ཀྱི་རྣམ་པ་ཞིག་བཏོད་བཞིན་ཡོད།གསུང་བཤད་ནང་སྔར་བཞིན་ཛ་དྲག་ལ་རྙོག་འཛིང་ཆེ་བའི་རུལ་སུངས་ལ་ངོ་རྒོལ་བྱེད་པའི་འཐབ་རྩོད་ཀྱི་དུས་བབ་ལ་དབྱེ་ཞིབ་གཏིང་ཟབ་བྱས་ནས་མིག་སྔ་དང་སླད་ཕྱིན་དུས་སྐབས་ཤིག་རིང་གི་སྤྱིའི་བླང་བྱ་དང་ལས་འགན་གཙོ་བོ་ཁ་གསལ་བཏོན་ཏེ་ཏང་སྲོལ་སྲིད་གཙང་འཛུགས་སྐྱོང་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་དུས་ནམ་ཡང་ཚར་དུས་མེད་པས་འཐབ་ས་བརྟན་སྲུང་དང་།གྲུབ་འབྲས་སྲ་བརྟན།རྒྱ་ཆེར་གཏོང་བ་བཅས་ཀྱི་ཐོག་ནས་འགག་སྒྲོལ་དམག་འཐབ་དང་རྒྱུན་སྲིང་དམག་འཐབ་ལ་རྒྱལ་ཁ་ཐོབ་པ་བྱེད་དགོས།འགན་འཁྲི་བདའ་འདེད་ནན་དུ་བཏང་ནས་ཏང་སྲོལ་སྲིད་གཙང་འཛུགས་སྐྱོང་གི་འགན་འཁྲི་གཙོ་བོ་འཁུར་ཤུགས་ཆེ་རུ་གཏོང་དགོས་པ་དང་།སེམས་ཐག་གཙང་བཅད་ཀྱིསསྤྱོད་ཚུལ་བཞིའིགནད་དོན་ཡོ་བསྲང་བྱས་ནས་དུས་རྒྱུན་ནས་དམ་འཛིན་གྱིས་གོམས་གཤིས་འཇགས་པ་དང་ཕུགས་ཀྱི་ཕན་འབྲས་ཐོན་པ་བྱེད་དགོས་པ།རྡུང་རྡེག་ཚ་ནན་གཏོང་རྒྱུ་མཐའ་འཁྱོངས་ཀྱིས་རུལ་སུངས་སྣང་ཚུལ་མཆེད་ཚུལ་བཀག་འགོག་མཐའ་གཅིག་ཏུ་བྱེད་དགོས་པ།ཏང་གི་སྒྲིག་ཁྲིམས་ཞིབ་བཤེར་སྒྲིག་གཞི་སྒྱུར་བཅོས་གཏིང་ཟབ་བྱས་ནས་ཏང་ནང་ཁུལ་དུ་ལྟ་སྐུལ་བྱ་ཤུགས་ཆེ་རུ་གཏོང་དགོས་པ་བཅས་ཀྱི་ནན་བཤད་གནང་བ་རེད།གསུང་བཤད་ནང་སྒྲིག་ཁྲིམས་འཛུགས་སྐྱོང་བྱ་ཤུགས་ཆེ་རུ་བཏང་ནས་ཆབ་སྲིད་ཀྱི་སྒྲིག་ཁྲིམས་དང་ཆབ་སྲིད་ཀྱི་སྒྲིག་ལམ་ནན་དུ་གཏོང་རྒྱུའི་ཐད་ནན་བཤད་གནང་བ་དང་།ལྷག་དོན་དུ་ཆབ་སྲིད་སྒྲིག་ལམ་བརྩི་སྲུང་ཐད་གཙོ་གནད་ཐོག་ཁྱོན་ཡོངས་ནས་གསལ་འགྲེལ་གནང་བ་རེད།